Indrek Sirel

Indrek Sirel (sündinud 16. jaanuaril 1970 Tallinnas) on Eesti kaitseväelane, auastmelt kindralmajor, kes juhib 1. augustist 2024 kaitseväe diviisi.

Aastatel 2007–2012 oli ta maaväe ülem ja 2016–2021 kaitseväe juhataja asetäitja

 Teenistuskäik 
1991. aastal lõpetas Indrek Sirel Moskvas sõjakooli ja teenis hiljem Nõukogude armees rühmaülemana. 1993. aastal liitus Sirel Eesti Kaitseväega, teenides aastail 1993–1999 kõigepealt Alfa kompanii ülemana Kalevi üksik-jalaväepataljonis, siis kompaniiülemana Põhja üksik-jalaväekompaniis, pataljoniülemana Viru üksik-jalaväepataljonis ja erinevatel ametikohtadel Kaitseväe peastaabi operatiivosakonnas. 

Vahemikus 1999–2000 osales Sirel Ameerika Ühendriikide relvajõudude Fort Leavenworthi baasis juhtimis- ja kindralstaabi kursustel. 2001–2004 teenis Sirel Kaitseväe peastaabi operatiivosakonna jaoskonna ülemana ja hiljem ka analüüsi- ja planeerimisosakonna ülema asetäitjana. 2003. aastal lõpetas Sirel Soome Riiklikus Kaitseakadeemias nn "eesti erikursuse". 

2004.–2005. aastal teenis Sirel Afganistanis ISAF-i staabi mitmeriigivägede ühendoperatiivosakonna (CJ3) planeerimisohvitserina, olles ühtlasi ISAF-i Eesti kontingendi rahvuslik vanem.

Aastail 2005–2006 oli Sirel Scoutspataljoni ülem. 2006. aastal määrati ta Maaväe staabi ülemaks ja vahemikus 2007–2008 täitis ta maaväe ülema ülesandeid, kuni määramiseni maaväe ülemaks 2008. aastal (teenis ametis kuni 2012. aastani).  2009. aastal lõpetas ta Ameerika Ühendriikide Maaväe Sõjakolledži, omandades magistrikraadi strateegiliste uuringute alal. 

2012. aasta lõpus määrati ta teenistusse NATO Brunssumi ühendväejuhatuse väljaõppeosakonna (J7) ülema asetäitjana. Sirel teenis seal kuni 2016. aastani ning vastutas õppuste ja väljaõppeürituste (nt Steadfast Jazz 13 ja Trident Juncture 15) planeerimise eest. 

2016. aasta juulis määrati Sirel Kaitseväe juhataja asetäitjaks, ülesandega nõustada Kaitseväe juhatajat haridus-, koolitus- ja arendusküsimustes põhitähelepanuga maaväel. 14. juunil 2021 võttis ameti üle brigaadikindral Veiko-Vello Palm ja Indrek Sirel siirdus edasi kaitseväe sõjaliseks esindajaks NATO ja Euroopa Liidu juures, kus ta oli ametis kuni juuli lõpuni 2022. 

1. augustist 2024 juhib ta diviisi. 

Isiklikku
Sirel on abielus ja tal on kaks poega. Tema isa Arvo Sirel (1944–2023) oli Eesti sõjaväelane (kolonel).

 Auastmed 
pisi|Sirel USA relvajõudude kindralmajori Aundre F. Piggeega õppuse "Saber Strike 2012" peakorteri ees Tapal
 Nõukogude armees 
+ Auastmed Õlakud  Auaste  Kuupäev20pxleitnant1991
 Eesti kaitseväes 
 Õlak  Auaste  Kuupäev 20px leitnant1993 20px kapten1993 20px major17. veebruar 1998 20px kolonelleitnant19. juuni 2002 20px kolonel18. veebruar 2008 20px brigaadikindral20. juuni 2012 20px kindralmajor14. veebruar 2018

 Tunnustus 
 Teenetemärgid 
{| style="width:100%;"
|-
|valign="top" |
Eesti teenetemärgid106px  Kotkaristi IV klassi teenetemärk 5. veebruar 2004106px  Kaitseväe teenetemärk (kaitsealased teened)   106px  Maaväe Ohvitseri Kuldrist 106px  Kaitseväe eriteenete rist 106px  Mälestusmedal "10 aastat taastatud Kaitseväge" 106px  Kotkaristi II klassi teenetemärk  27. jaanuar 2020 Välismaised teenetemärgid106px  Ameerika Ühendriikide teeneteordeni komandöri klassi teenetemärk (Legion of Merit)    Ameerika Ühendriikide Marylandi rahvuskaardi eeskujuliku teenistuse medal 106px  NATO mitte-artikkel V medal (ISAF)   Läti maaväe teenetemärk 106px  Leedu maaväe teenetemärk 

 Rinnamärgid 
 Eesti Kaitseväe Langevarjuri rinnamärk
 Kaitseministeeriumi kuldrinnamärk

 Viited 
pisi|Sirel Poolas toimunud õppuste "Steadfast Jazz 2013" ajal intervjuud andmas

 Välislingid 

 "Brigaadikindral Indrek Sirel arutas Türgis liitlasüksuste saabumist". (30. märts 2017). Eesti kaitsevägi
 "Brigaadikindral Sirel: Saber Strike'i õnnestumine on pika planeerimise tulemus. Madis Filippov (22. juuni 2012). Postimees

Kategooria:Eesti kindralmajorid
Kategooria:Kotkaristi IV klassi teenetemärgi kavalerid
Kategooria:Kotkaristi II klassi teenetemärgi kavalerid
Kategooria:Kaitseväe teenetemärgi kavalerid
Kategooria:Kaitseväe teeneteristi kavalerid
Kategooria:Tallinna inimesed
Kategooria:Sündinud 1970